O‘ZBEKISTON RESPUBLIKASINING MONOPOLIST BIRLAShMALAR (KORXONALAR) DAVLAT REESTRIGA KIRITILGAN XO‘JALIK YuRITUVChI SUB’EKTLAR TOMONIDAN IShLAB ChIQARILGAN MAHSULOTLAR (IShLAR, XIZMATLAR)GA ChEKLANGAN ShARTNOMAVIY NARXLAR YoKI RENTABELLIKNING ChEKLANGA

O‘zbekiston Respublikasi Vazirlar Mahkamasining 1997-yil 31-martdagi 165-sonli “Tovar bozorlarida monopolistik faoliyatni cheklash va raqobat to‘g‘risida”gi O‘zbekiston Respublikasi Qonunini amalga oshirish chora-tadbirlari haqida”gi qaroriga hamda O‘zbekiston Respublikasi Vazirlar Mahkamasi Umumiqtisodiyot kompleksining 2003-yil 9-oktabrdagi yig‘ilish Bayonnomasiga asosan qaror qilamiz:
 1. O‘zbekiston Respublikasining monopolist birlashmalar (korxonalar) davlat reyestriga kiritilgan xo‘jalik yurituvchi subyektlar tomonidan ishlab chiqarilgan mahsulotlar (ishlar, xizmatlar)ga cheklangan shartnomaviy narxlar yoki rentabellikning cheklangan darajalarini hamda tariflarni shakllantirish va qo‘llash tartibi to‘g‘risida nizom ilovaga* muvofiq tasdiqlansin.
 2. Ushbu qaror kuchga kirgan kundan boshlab quyidagilar o‘z kuchini yo‘qotgan deb hisoblansin:
 O‘zbekiston Respublikasi Moliya vazirligining Narxlar va monopoliyaga qarshi siyosat bo‘yicha Kengashi tomonidan 1995-yil 19-yanvarda 4/2-son bilan tasdiqlangan “Ishlab chiqarish-texnik iste’molga mo‘ljallangan mahsulotlar, xalq iste’moli tovarlari va xizmatlarga shartnomaviy (erkin) narxlar va tariflarni shakllantirish hamda qo‘llash tartibi to‘g‘risidagi nizom” (1995-yil 3-fevral, ro‘yxat raqami 123);
 O‘zbekiston Respublikasi Moliya vazirligining Narxlar va monopoliyaga qarshi siyosat bo‘yicha Kengashi tomonidan 1995-yil 19-yanvarda 4/2-son bilan tasdiqlangan “Ishlab chiqarish-texnik iste’molga mo‘ljallangan mahsulotlar, xalq iste’moli tovarlari va xizmatlarga shartnomaviy (erkin) narxlar va tariflarni shakllantirish hamda qo‘llash tartibi to‘g‘risidagi nizom”ga 1995-yil 1 mayda 132-son bilan kiritilgan 1-son qo‘shimcha (1995-yil 24-may, ro‘yxat raqami 123-1);
 O‘zbekiston Respublikasi Moliya vazirligining Narxlar va monopoliyaga qarshi siyosat bo‘yicha Kengashi tomonidan 1995-yil 19-yanvarda 4/2-son bilan tasdiqlangan “Ishlab chiqarish-texnik iste’molga mo‘ljallangan mahsulotlar, xalq iste’moli tovarlari va xizmatlarga shartnomaviy (erkin) narxlar va tariflarni shakllantirish hamda qo‘llash tartibi to‘g‘risidagi nizom”ga 1996-yil 4-aprelda 36/18-son bilan kiritilgan 2-son qo‘shimcha (1996-yil 2-may, ro‘yxat raqami 123-2);
 O‘zbekiston Respublikasi Moliya vazirligining Narxlar va monopoliyaga qarshi siyosat bo‘yicha Kengashi tomonidan 1995-yil 19-yanvarda 4/2-son bilan tasdiqlangan “Ishlab chiqarish-texnik iste’molga mo‘ljallangan mahsulotlar, xalq iste’moli tovarlari va xizmatlarga shartnomaviy (erkin) narxlar va tariflarni shakllantirish hamda qo‘llash tartibi to‘g‘risidagi nizom”ga 1996-yil 24-aprelda 54/23-son bilan kiritilgan 3-son qo‘shimcha (1996-yil 12-may, ro‘yxat raqami 123-3);
 O‘zbekiston Respublikasi Moliya vazirligi tomonidan 1995-yil 7-iyulda 72-son bilan tasdiqlangan O‘zbekiston Respublikasi tovar bozorlarida ustun mavqega ega bo‘lgan xo‘jalik yurituvchi subyektlarning Davlat reyestriga kiritilgan korxonalarning monopol mahsulotlariga narxlar (rentabellikning cheklangan darajasi)ni deklaratsiyalashda moliya organlariga hujjatlarni taqdim qilish tartibi to‘g‘risidagi Uslubiy tavsiyalar.
 3. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.